Καλός Αγρός Δράμας

Ο Καλός Αγρός (παλαιότερα γνωστός ως Οσμανίτσα) είναι οικισμός του νομού Δράμας που βρίσκεται σε απόσταση 8 χιλιόμετρα νοτιοδυτικά από της ομώνυμης πρωτεύουσας του νομού, σε υψόμετρο 70 μέτρων. Διοικητικά υπάγεται στον δήμο Δράμας και είναι αγροτική περιοχή.

 Ιστορία 
Ο Καλός Αγρός (έως το 1927 γνωστός ως Οσμανίτσα) περιήλθε στην Ελλάδα κατά τη διάρκεια των Βαλκανικών Πολέμων, ενώ αργότερα εγκαταστάθηκαν σε αυτόν Έλληνες πρόσφυγες από τις περιοχές της Θράκης και της Μικράς Ασίας. Την περίοδο της Κατοχής πέρασε - μαζί με την υπόλοιπη Ανατολική Μακεδονία και το μεγαλύτερο κομμάτι της Θράκης - υπό βουλγαρικό έλεγχο. Στα τέλη Σεπτεμβρίου του 1941, ένοπλοι του χωριού συμμετείχαν στην εξέγερση της Δράμας, πυρπολώντας το τοπικό κτήριο της βουλγαρικής διοίκησης και διώχνοντας στρατιωτικό απόσπασμα που κατείχε μια οδική γέφυρα. Ακολούθησαν σκληρά αντίποινα από τη βουλγαρική πλευρά που περιλάμβαναν την καταστροφή αρκετών σπιτιών του οικισμού και την εκτέλεση 25 ή 26 νέων ανδρών, εκ των οποίων οι 22 ήταν κάτοικοι του Καλού ΑγρούΣπύρος Κουζινόπουλος, Δράμα 1941. Μια παρεξηγημένη εξέγερση, εκδόσεις Καστανιώτη, Αθήνα 2011, σελ. 133, 159..

Κατά τους τελευταίους μήνες της Κατοχής, βρήκαν καταφύγιο στον Καλό Αγρό αρκετοί κάτοικοι των χωριών της Ελατιάς, τα οποία είχαν νωρίτερα πυρποληθεί από τον βουλγαρικό στρατό ως αντίποινα για τη μάχη της γέφυρας ΠαπάδωνΤάσος Χατζηαναστασίου, Αντάρτες και Καπετάνιοι, Η Εθνική Αντίσταση κατά της βουλγαρικής κατοχής της Ανατολικής Μακεδονίας και της Θράκης 1942-1944, εκδοτικός οίκος Αδελφών Κυριακίδη, Θεσσαλονίκη 2003, σελ. 158..

Διοικητικά, μετά την ενσωμάτωσή του στο ελληνικό κράτος, ο Καλός Αγρός υπήχθη αρχικά στην επαρχία Δράμας, ενώ από το 1997 ανήκει στον ομώνυμο δήμο.

 Δημογραφία 
Απογραφή19201928194019511961197119811991200120112021Πληθυσμός2261074Μιχαήλ Σταματελάτος, Φωτεινή Βάμβα-Σταματελάτου, Επίτομο Γεωγραφικό Λεξικό της Ελλάδος, Ερμής, Αθήνα 2001, σελ. 290.1367150915519151142106012161178838

 Παραπομπές 

 Εξωτερικοί σύνδεσμοι 
 «Καλός Αγρός Δράμας», πληροφορίες στον ιστότοπο του Γυναικείου Αγροτικού Συνεταιρισμού Καλού Αγρού Δράμας «Η Καλοαγρίτισσα».

Κατηγορία:Χωριά της περιφερειακής ενότητας Δράμας
Κατηγορία:Δήμος Δράμας